เก็ง 4 หุ้นตัวเต็ง! เข้า SET50 รอบครึ่งแรกปี 66
ส่องหุ้น “เข้า-ออก” SET50-SET100 รอบครึ่งแรกปี 66 จับตา DELTA, RATCH, COM7, CENTEL ตัวเต็งเข้า SET50 ฟากจ่อหลุด BLA, IRPC, KCE, SAWAD

ส่องหุ้น “เข้า-ออก” SET50-SET100 รอบครึ่งแรกปี 66 จับตา DELTA, RATCH, COM7, CENTEL ตัวเต็งเข้า SET50
14 ธ.ค. 2565

ผู้สื่อข่าวรายงานว่า จากข้อมูลบทวิเคราะห์ บริษัทหลักทรัพย์ โนมูระ พัฒนสิน จำกัด (มหาชน) ได้คำนวณหุ้นเข้า/ออก SET50-SET100 สำหรับรอบครึ่งแรกของปี 2566 ก่อนที่ตลาดจะประกาศการคัดเลือกหุ้นเข้าออกรอบนี้ในช่วงกลางเดือน ธ.ค. 2565 (สัปดาห์นี้) แล้วมีผลเริ่มใช้ 1 ม.ค. 2566
สำหรับผลการคำนวนในรอบนี้ใช้ข้อมูลตั้งแต่ 1 ธ.ค. 2564- 30 พ.ย. 2565 เท่ากับทตลาดที่หลักทรัพย์ใช้ในการจัดทำดัชนี โดยทีมกลยุทธ์คาดว่าบทวิเคราะห์ฉบับนี้ เพื่อจะช่วยให้นักลงทุนนำไปปรับวางแผนการลงทุนล่วงหน้าได้ จึงเป็นที่มาของกลยุทธ์การลงทุน SET50-SET100 โดยมีรายละเอียดดังนี้
หุ้นที่คาดว่าจะเข้า SET50 รอบนี้มี 4 บริษัท คือ DELTA, RATCH, COM7, CENTEL
หุ้นคาดว่าจะหลุด SET50 รอบนี้ 4 บริษัท คือ BLA, IRPC, KCE, SAWAD
หุ้นที่คาดเข้า SET100 รอบนี้มี 6 บริษัท คือ DELTA, THG, AAV, NEX, JAS, SABUY
หุ้นที่คาดว่าจะหลุด SET100 รอบนี้ 6 บริษัท คือ AEONTS, MAJOR, STEC, SYNEX,TASCO, TTA
อย่างไรก็ตามหุ้นที่ถูกคัดเลือกเข้า SET50 กว่า 70% ของทั้งหมด จะปรับตัวขึ้นราว 6.97% ก่อนถูกนำเข้าคำนวณจริง สวนทางกับ หุ้นที่ถูกคัดออกมักปรับตัวลง อย่างไรก็ตามหากย้อนดูข้อมูลตั้งแต่ปี 2547-1265  พบว่า หุ้นที่ถูกคัดเลือกเข้า SET50 จะให้ผลตอบแทนเฉลี่ยสูงถึง 6.97% ก่อนที่จะมีการนำเข้าไปคำนวณประมาณ 1 เดือน ด้วยโอกาสสูงถึง 70% ซึ่งสวนทางกับหุ้นที่ถูกคัดออกที่มักจะปรับตัวลงล่วงหน้าเฉลี่ยราว -2.8% ในช่วงเดียวกัน (Appendix)
ขณะที่หุ้นที่ถูกคัดเลือกเข้า SET100 มีแนวโน้มเคลื่อนไหวอยู่่ในกรอบในช่วง 45 วัน ก่อนวัน Effective date ในขณะทที่หุ้นที่ถูกคัดออกมักปรับตัวลง ซึ่งคาดเป็นผลจากการที่มูลค่า NAV ของ passive fund ที่ใช้ Benchmark เป็น SET100 ยังมีค่อนข้างน้อย ทำให้ผลกระทบจากการ Rebalance Index มีจำกัด (Appendix)